Аԥышәареи аҭҵаареи: Аҟәатәи амаамынқәа рааӡарҭа 95 шықәса ахыҵит
13:26 24.08.2022 (ирҿыцуп: 13:39 24.08.2022)
© Видео Sputnik
Аԥсны аексперименталтә патологиеи атерапиеи рҭҵаарадырратә Институт 95 шықәса ахыҵит. Аҟәатәи амаамынқәа рааӡарҭа аартын 1927 шықәса рзы Николаи Семашко дзаԥхьагылаз аҵарауаа раԥшьгарала. Раԥхьатәи аԥышәарақәа мҩаԥган 1930-тәи ашықәсқәа раан.
50-тәи ашықәсқәа раан Амедицина-биологиатә станциаҿ абиологиеи амедицинеи рактуалтә проблемақәа аус рыдызуло раԥхьатәи акадрқәа азыҟарҵо иалагеит.
1957 шықәса рзы Астанциа Асовет Еидгыла Амедицинатә ҭҵаарадыррақәа ракадемиа иатәу Аексперименталтә патологиеи атерапиеи ринститут ҳәа еиҭакын. 1958 шықәса рзы аинститут дахагылеит москватәи аҵарауаҩ қәыԥш Борис Лапин.